На основу члана 116. став 1., 2. 5., 9. и 13., члана 117. став 3. и 5. Закона о основама система образовања и васпитања („Службени гласник РС“ број 88/2017 и 27/2018 – др закон, 10/2019 и 6/2020), члана 32. Закона о локалној самоуправи („Службени гласник РС“, број 129/2007, 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан („Службени гласник Града Врања“, број 4/2019) и члана 180. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан, на седници одржаној дана 06.12.2020. године, донела је

**Р Е Ш Е Њ Е**

**О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ „ВУК КАРАЏИЋ“ СТУБАЛ**

**I**

**У школски одбор Основне школе „Вук Караџић“ у Стублу именују се:**

- **Из реда запослених**:

1. Зорица Стефановић, професор разредне наставе

2. Зоран Стојановић, професор музичке културе

3. Иван Анђелковић, педагошки асистент

**- Испред Савета родитеља**:

1. Наташа Стаменковић, пољопривредни техничар, из с. Врбова

2.Славољуб Цветковић, инструктор вожње, из с. Прибој

3. Горан Павловић, аутомеханичар из с. Стубал

**-Испред јединице локалне самоуправе:**

1. Владица Станковић, ватрогасац из Владичиног Хана, ул. Вука Караџића број 49

2. Јовица Трајковић, машински техничар из Владичиног Хана, с. Прибој

3.Миљана Николић Јовановић, васпитач из Владичиног Хана, ул. Бранка Радичевића број 29

**II**

Мандат именованим члановима Школског одбора из тачке 1. овог Решења траје четири (4) године.

**III**

Ступањем на снагу овог Решења, престаје да важи Решење о именовању чланова школског одбораОсновне школе „Вук Караџић“ у Стублу број 06-104/23/2016-01 од 22.10.2016 године („Службени гласник Града Врања“ број 32/16), решење број 06-162/6/17-IV/04 од 8.10.2017. године („Службени гласник Града Врања“ број 22/17), 06-152/5/18-I од 28.10.2018 године („Службени гласник Града Врања“ број 29/18) решење број 06-104/21/2016-01 од 16.12.2018.године („Службени гласник Града Врања“ број 36/2018) .

**IV**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/2017 и 27/2018 – др закон, 10/2019 и 6/2020), члана 32. Закона о локалној самоуправи („Службени гласник РС“, број 129/2007, 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан („Службени гласник Града Врања“, број 4/2019) и члана 180. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан.

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став.1. наведеног закона прописано је да мандат органа управљања траје четири године.

На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитиву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Управним судом у Београду – Одељење у Нишу у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-87/22/20-I**

**П Р Е Д С Е Д Н И Ц А,**

**Данијела Поповић**